ABAAWANGUDDE e Mbale ebifo by'ababaka ba Palamenti bajaganya obuwanguzi bwe baatuuseeko olw'okumegga bannaabwe.
Karim Masaba (Ind) yawangudde eky'omubaka wa Palamenti owa Industrial City Divizoni ate Connie Nakayenze Ggaliwango n'awangula okukiikirira abakazi ba Mbale City.
Kyokka ku kifo ky'omubaka wa Northern City Divizoni e Mbale owa NUP Ivan Masaba addukidde mu kkooti okuwakanya owa NRM Seth Wambede eyalangiriddwa.
Masaba agamba nti akulira okulonda mu Mbale Charles Lubero teyasomye muwendo gwa bululu okuggyako okulangirira nti Seth Wambede awangudde.